Dalgunos destacaríen como factor de tránsitu  delles creaciones o innovaciones que fairíen la función de configuradores inmediates del nuevu ethnos asturianu, certificando la disolución lenta del vieyu ethnos astur o céltico-astur. Estes creaciones podríen ser por exemplu la romanización, la instauración del Reinu d'Asturies y la so colonización y espansión, la cristianización, la repueblación interior del reinu o'l surdimientu del romance asturianu cola consiguiente disolución lenta del llatín y de l'anterior llingua céltica o indoeuropea de los  ástures y en pareyo, cola estinción de les formes polítiques y organizatives que rexíen el mundu céltico-astur y que daría pasu, caúna d'elles o en conxuntu, a un nuevu ethnos evolucionáu, de base autóctona pero con elementos del ethnos romanu o llatinu, del xudeocristianu y inclusu del xermánicu, que llevaría llueu como resultáu la configuración d'una entamada y xorreciente nación específica non yá astur sinón asturiana. El procesu históricu que faiga qu'Asturia en llatín dea llueu como resultáu na Edá Media a  lo que se conoz en romance como Les Asturies. El pasu del ámbitu asturum o asturorumal ámbitu asturiense.